**SRIJEDA I ČETVRTAK (27. 5. I 28. 5.)**

**1. korak 🡪 ponavljanje naučenoga o glagolima, prezentu i perfektu**

Prije gledanja video lekcije, ponovimo ono što smo naučili o glagolima.

Pitanja i odgovore **ne trebate pisati,** već samo **usmeno** odgovorite na njih.

1. Što su glagoli?

2. Navedite primjer za radnju, stanje i zbivanje

3. Navedite glagolska vremena.

4. Navedite glagolske osobe.

5. Kako pišemo česticu ne uz glagol?

6. Što je prezent?

7. Prisjetite se prezenta pomoćnog glagola biti (prema tablici koju ste trebali prepisati u bilježnice).

8. Zašto je prezent jednostavno glagolsko vrijeme?

9. Kako tvorimo prezent?

10. Što je perfekt?

11. Kako tvorimo perfekt?

12. Što je to krnji perfekt?

13. Zašto je perfekt složeno glagolsko vrijeme?

**2. korak 🡪 gledanje video lekcije**

Pogledajte video lekciju koja se nalazi na sljedećoj poveznici:

<https://www.youtube.com/watch?v=ZQSg9tlfOBY>

(**ne morate pisati ono što vam učiteljica zadaje u lekciji** i **ne morate na kraju rješavati zadatke za vježbu** **iz video lekcije** (ako želite, naravno da smijete).

**3. korak 🡪 prepisivanje bilješki u bilježnicu**

U bilježnicu prepišite plan ploče koji se nalazi u nastavku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Glagolska vremena – FUTUR I.

Glavni **će** junak **prolaziti** šumskim puteljkom. (radnja će se tek dogoditi – u budućnosti)

FUTUR I. 🡪 **SLOŽENO (sastoji se od dvije riječi)** glagolsko vrijeme kojim izričemo radnje koje će se dogoditi u **budućnosti**

jd. mn.

1. ću prolaziti / prolazit ću 1. ćemo prolaziti / prolazit ćemo

2. ćeš prolaziti / prolazit ćeš 2. ćete prolaziti / prolazit ćete

3. će prolaziti / prolazit će 3. će prolaziti / prolazit će

KAKO TVORIMO FUTUR I. ?

ću + prolaziti

nenaglašeni prezent

pomoćnoga glagola  **INFINITIV**

**HTJETI**

(ću, ćeš, će, ćemo, ćete, će)

Danas ću kuhati. ili **Kuhat ću.**

**AKO JE INFINITIV NA -TI ISPRED POMOĆNOG GLAGOLA HTJETI PIŠE SE BEZ -I NA KRAJU (krnji infinitiv).**

Prolazit ću šumom. 😊 Prolaziti ću šumom. ☹

NIJEČNI FUTUR I.

Nestat će goriva i automobili više **neće biti** prijevozno sredstvo.

UPITNI OBLIK FUTURA I.

**Hoćemo** li **spriječiti** otapanja ledenjaka?

**4. korak 🡪 rješavanje zadataka za vježbu**

U radnoj bilježnici na 74. stranici riješiti: 2. i 3. zadatak na 75. stranici 4. i 5. A zadatak i na 76. stranici 6. zadatak.

P. S. 🡪 izgleda da je puno zadataka, no većina je zadataka na zaokruživanje, podcrtavanje i dopunjavanje! 😊

Rješenja zadataka fotografirajte i pošaljite mi **do ponedjeljka (1. 6. 2020.)**